ai4bharat/Pralekha huggingface dataset:
భారత పోటీ ప్రోత్సాహక సంఘం
సిటిఎస్ టెక్ విడుదల చేసిన మొత్తం వాటాలలో 30% వాటాలను పరోక్ష పెట్టుబడి ద్వారా సేకరించేందుకు బైన్ కాపిటల్ అండ్ బైన్ క్రెడిట్ ప్రతిపాదనకు ఆమోదం తెలిపిన సీసీఐ
సిటిఎస్ టెక్ విడుదల చేసిన మొత్తం వాటాలలో 30% వాటాలను పరోక్ష పెట్టుబడి ద్వారా సేకరించేందుకు బైన్ కాపిటల్ అండ్ బైన్ క్రెడిట్ ప్రతిపాదనకు కాంపిటీషన్ కమిషన్ అఫ్ ఇండియా  ఆమోదం తెలిపింది. సిటిఎస్ టెక్ మొత్తం ఆర్థిక వ్యవహారాల్లో 50కి మించి బైన్ కాపిటల్ ఇన్వెస్టర్స్, ఎల్ ఎల్ సి , బైన్ కాపిటల్ క్రెడిట్ మెంబర్, ఎల్ ఎల్ సి అండ్ బైన్ కాపిటల్ క్రెడిట్ మెంబెర్ II  ఆధీనంలో ఉన్నాయి.
బైన్ కాపిటల్: బైన్ కాపిటల్:అనేది ఇన్ఫర్మేషన్ టెక్నాలజీ, ఆరోగ్య రక్షణ, చిల్లర వర్తకం, వినియోగ వస్తువులు, కమ్యూనికేషన్స్,ఆర్థిక, మరియు పారిశ్రామిక/ఉత్పత్తి లాంటి వివిధ రంగాల్లో సంస్థకి చెందిన నిధులను పెట్టుబడి పెడుతున్న ఒక ప్రైవేట్ పెట్టుబడి సంస్థ.
బైన్ క్రెడిట్: బైన్ క్రెడిట్ అనేది రుణ పరపతి రంగంలో అంతర్జాతీయంగా గుర్తింపు పొందిన సంస్థ. మూలధన అవసరాలు, పరపతి రుణాలు, ఎక్కువ ఆదాయం లభించే బాండ్లు, ప్రైవేట్ రుణాలు, నిర్మాణాత్మక ఉత్పత్తులు, నాన్-పెర్ఫార్మింగ్ లోన్లు మరియు ఈక్విటీలతో సహా వివిధ పరపతి వ్యూహాల రంగంలో పెట్టుబడులు పెడుతుంది. 240 కంటే ఎక్కువ మంది నిపుణులతో కూడిన బైన్ క్రెడిట్ బృందం ప్రపంచవ్యాప్తంగా వేలాది కార్పొరేట్ సంస్థల పెట్టుబడుల వ్యవహారాలకు స్వతంత్ర విశ్లేషణ ద్వారా విలువలు జోడిస్తుంది.
సిటిఎస్ టెక్: సిటిఎస్ టెక్ హెల్త్ కేర్ టెక్నాలజీ ప్రైవేట్ లిమిటెడ్ లో 80% వాటాను సిటిఎస్ టెక్ కలిగివుంది. అయితే, ఎటువంటి వ్యాపార కార్యక్రమాలను సిటిఎస్ టెక్ నిర్వహించడం లేదు.ఆరోగ్య సంరక్షణ సిటీ ఇండియా సాఫ్ట్వేర్ ఇంజనీరింగ్, హెల్త్కేర్ ప్రొఫెషనల్ సర్వీసెస్, హెల్త్కేర్ QA టెస్ట్ ఆటోమేషన్, హెల్త్కేర్ టెక్నాలజీ కన్సల్టింగ్, హెల్త్కేర్ బీఐ / అనలిటిక్స్ మరియు ఆరోగ్య సంరక్షణ రంగంలో వ్యాపారం, అవుట్సోర్సింగ్ సేవలను అందిస్తుంది.
దీనికి సంబంధించిన సీసీసీ వివరణాత్మక ఉత్తర్వులు విడుదల అవుతాయి.
మంత్రిమండలి
సాంప్రదాయక వైద్య పద్ధతులు మరియు హోమియోపతి రంగం లో సహకారానికి గాను భారతదేశం మరియు క్యూబా ల మధ్య ఎంఓయూ కు ఆమోదం తెలిపిన మంత్రివర్గం
సాంప్రదాయక వైద్య పద్ధతులు మరియు హోమియోపతి రంగం లో సహకారానికి గాను భారతదేశం మరియు క్యూబా ల మధ్య అవగాహనపూర్వక ఒప్పందం  పై సంతకాలకు ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఎక్స్-పోస్ట్ ఫ్యాక్టో ఆమోదాన్ని తెలిపింది. ఈ ఎంఓయూ పై 2018 జూన్ 22వ తేదీ న సంతకాలయ్యాయి.
ప్రభావం:
ఈ ఎంఓయూ సాంప్రదాయక వైద్య పద్ధతుల లోను, హోమియోపతి రంగం లోను భారతదేశం మరియు క్యూబా ల మధ్య ద్వైపాక్షిక సహకారాన్ని పెంపొందించనుంది. ఇది ఉభయ దేశాల మధ్య నెలకొన్న ఉమ్మడి సాంస్కృతిక వారసత్వాన్ని పరిగణనలోకి తీసుకొన్నట్లయితే గొప్ప ప్రాముఖ్యాన్ని సంతరించుకోనుంది.
పూర్వరంగం:
భారతదేశం లో వైద్యం తాలూకు సాంప్రదాయక పద్ధతులు సువ్యవస్థితమైనవి, క్రోడీకరించినవే కాక గ్రంథస్తం చేసినవీనూ. ఆయుర్వేదం, యోగ, ప్రకృతి వైద్యం, యునాని, సిద్ధ, సోవా రిగ్ పా, ఇంకా హోమియోపతి ల వంటివి ఇందులో భాగాలుగా ఉన్నాయి. ప్రపంచ ఆరోగ్య రంగంలో బ్రహ్మాండమైన ఆదరణకు నోచుకొనే సామర్థ్యం ఈ పద్ధతులకు ఉంది. ఈ సాంప్రదాయక పద్ధతులను మరింతగా ప్రోత్సహించడం, ప్రచారంలోకి తీసుకు రావడంతో పాటు ప్రపంచంలో వీటికి మరింత ఆదరణను సంతరించే బాధ్యతలను ఆయుష్ మంత్రిత్వ శాఖకు అప్పగించడమైంది. ఆయుష్ మంత్రిత్వ శాఖ సాంప్రదాయక వైద్య రంగంలో సహకారం కోసం 10 దేశాలతో ఎమ్ఒయు ను కుదుర్చుకొని దీటైనటువంటి చర్యలను కూడా చేపట్టింది. ఇరు పక్షాలు నియంత్రణ సంబంధ అంశాలలో మరింత చక్కని అవగాహనను ఏర్పరచుకోవడానికి ఈ ఎమ్ఒయు మార్గాన్ని సుగమం చేస్తుంది. భారతదేశం నుండి ఇండోనేశియా కు వైద్య ఉత్పత్తుల ఎగుమతిని పెంపొందింపచేయడంలోను మరియు అంతర్జాతీయ వేదికలలో మెరుగైన సమన్వయాన్ని నెలకొల్పడంలోను ఈ ఎమ్ఒయు తోడ్పడగలుగుతుంది.(Visitor Counter : 88
నౌకారవాణా మంత్రిత్వ శాఖ
జాతీయ జలమార్గాల ప్రాజెక్ట్
దేశంలో అంతర్గత జల రవాణా  అభివృద్ధి కోసం, 24 రాష్ట్రాలలో విస్తరించి ఉన్న 111 జలమార్గాలు  జాతీయ జలమార్గాల చట్టం, 2016 ప్రకారం జాతీయ జలమార్గాలు గా ప్రకటించబడ్డాయి. సాంకేతిక ఫలితాల ఆధారంగా -ఆర్థిక సాధ్యాసాధ్యాల అధ్యయనం మరియు ఈ జలమార్గాల కార్యాచరణ ప్రణాళిక యొక్క వివరణాత్మక ప్రాజెక్ట్ నివేదిక  26 జలమార్గాల కోసం రూపొందించబడింది. ఇవి కార్గో మరియు ప్రయాణీకుల కదలికకు ఆచరణీయమైనవిగా గుర్తించబడ్డాయి. ప్రస్తుతం, 20 జలమార్గాలలో అభివృద్ధి కార్యక్రమాలు చేపట్టబడ్డాయి. వివరాలు అనుబంధం-Iలో ఉన్నాయి.
ఒండ్రు నదుల వంకరలు, అవసరాలకు నీటిని ఉపసంహరించడం, వినియోగం కారణంగా జలరవాణాకు జలవనరుల్లో నీరు అందుబాటులో లేని సమయంలో పరిమిత లోతులను కలిగి ఉంటాయి, అధిక సిల్ట్కేషన్కు కారణమయ్యే వాటి ఒడ్డు కోత, అంతర్గత జల రవాణా కోసం కేటాయించిన కార్గో లేకపోవడం, నాన్-మెకనైజ్డ్ నావిగేషన్ లాక్ సిస్టమ్లు, టెర్మినల్స్లో తగినంత అన్లోడ్ సదుపాయం లేకపోవడం, క్రాస్ స్ట్రక్చర్ల కారణంగా క్షితిజ సమాంతర మరియు నిలువు క్లియరెన్స్ సమస్యలు, ఫస్ట్ & లాస్ట్ మైల్ కనెక్టివిటీ, వెసెల్ ఫైనాన్సింగ్ ఆప్షన్లు లేకపోవడం మరియు లాజిస్టిక్స్ మరియు షిప్పింగ్ మార్కెట్లో పాలసీ సపోర్ట్ లేనప్పుడు మారుతుందనే భయం రవాణాదారులు అంతర్గత జలరవాణకు ఉపయోగించడం.
ఈ సవాళ్లను అధిగమించడానికి మరియు అంతర్గత జల రవాణా ద్వారా కార్గో కదలికను పెంచడానికి చేసిన ప్రయత్నాలు అనుబంధం.-2లో వివరించబడ్డాయి.
జాతీయ జలమార్గాల చట్టం, 2016 కింద ప్రకటించబడిన కర్ణాటకలో ప్రత్యేకంగా 9జలమార్గాలు & 3 అంతర్-రాష్ట్ర జలమార్గాలు ఉన్నాయి. ఈ అన్ని జలమార్గాల యొక్క సాధ్యత/వివరణాత్మక ప్రాజెక్ట్ నివేదిక అధ్యయనాల తర్వాత, కాళీ నది , షరావతి నది  కర్ణాటక & తుంగభద్ర నది  కర్ణాటక, ఆంధ్రప్రదేశ్, తెలంగాణలలో పర్యాటకం మరియు ఫెర్రీ సేవలకు అవకాశం ఉన్నట్లు గుర్తించబడింది. రాష్ట్ర ప్రభుత్వం ద్వారా కాళీ నది లో జెట్టీ మౌలిక సదుపాయాల అభివృద్ధికి రూ. 2.7 కోట్ల మొత్తాన్ని అందించింది.
రైల్వే మంత్రిత్వ శాఖ
డిసెంబర్ 2022 నాటికి అన్ని వ్యాగన్లను ఆర్ఎఫ్ఐడీ ట్యాగ్ చేయనున్న భారతీయ రైల్వే ఇప్పటివరకు ఆర్ఎఫ్ఐడీ ప్రాజెక్ట్ పరిధిలోకి 23,000 వ్యాగన్లు
డిసెంబర్ 2022 నాటికి అన్ని వ్యాగన్లను 'ఆర్ఎఫ్ఐడీ ట్యాగ్' చేసేందుకు భారతీయ రైల్వే సంకల్పించింది. ఈ ప్రక్రియ కొనసాగుతోంది.
'రేడియో ఫ్రీక్వెన్సీ ఐడెంటిఫికేషన్' ను వ్యాగన్లకు అనుసంధానించే ప్రక్రియను 2022 డిసెంబర్ నాటికి రైల్వే పూర్తి చేయనుంది. దీనివల్ల అన్ని వ్యాగన్ల కదలికలను గుర్తించవచ్చు.
ఆర్ఎఫ్ఐడీ ప్రాజెక్టు పరిధిలోకి 23,000 వ్యాగన్లు వచ్చాయి. కొవిడ్ కారణంగా కొంతకాలం పాటు ఈ ప్రాజెక్టు నెమ్మదిగా సాగినా, పనులు కొనసాగుతున్నాయి. 2022 డిసెంబర్ నాటికి అన్ని వ్యాగన్లకు ఆర్ఎఫ్ఐడీని బిగింపు పనులు పూర్తి కావాలని కేంద్రం గడువును నిర్దేశించింది.
ప్రస్తుతం, వ్యాగన్ల కదలికల సమాచారాన్ని సిబ్బందే నమోదు చేస్తున్నారు. దీనివల్ల పొరపాట్లకు అవకాశం ఉంది. ఆర్ఎఫ్ఐడీ వల్ల ఈ పని సులభమవుతుంది. వ్యాగన్లు, లోకోమోటివ్స్, కోచ్లు ఎక్కడున్నాయో కచ్చిత సమాచారం తెలుస్తుంది.
ఆర్ఎఫ్ఐడీ ట్యాగ్లను సరకు రవాణా వ్యాగన్లకు బిగిస్తారు. స్టేషన్లతోపాటు ముఖ్య ప్రాంతాల్లో రైలు పట్టాల పక్కన రీడర్లను అమరుస్తారు. వ్యాగన్లను రెండు మీటర్ల దూరం నుంచే ఈ రీడర్లు గుర్తించి, ఆ సమాచారాన్ని కేంద్ర కంప్యూటర్కు పంపుతాయి. దీనివల్ల, రవాణాలో ప్రతి వ్యాగన్ను కచ్చితంగా గుర్తించవచ్చు.
ఆర్ఎఫ్ఐడీ ట్యాగ్ల బిగింపుతో.., వ్యాగన్లు, లోకోమోటివ్స్, కోచ్ల కొరతను మరింత పారదర్శకంగా, వేగవంతంగా అధిగమించే అవకాశముంది.
(Visitor Counter : 178
హోం మంత్రిత్వ శాఖ
70వ బ్యాచ్ ఐపిఎస్ ప్రొబేషనర్స్ దీక్షాంత్ పెరేడ్ గౌరవ వందనం స్వీకరించనున్న కేంద్ర హోం శాఖ మంత్రి శ్రీ అమిత్ షా
కేంద్ర హోం మంత్రి శ్రీ అమిత్ షా, ఆగస్టు 24, 2019న 70వ బ్యాచ్ ఐపిఎస్ ప్రొబేషనర్ల దీక్షాంత్ పెరేడ్ లో పాల్గొని గౌరవ వందనం స్వీకరిస్తారు. ఈ రోజు సర్దార్ వల్లభ్ భాయ్ పటేల్, పోలీసు అకాడెమీ డైరెక్టరు శ్రీ అభయ్ పత్రికా విలేఖరుల సమావేశంలో మాట్లాడుతూ, ఈ బ్యాచ్ లో 92 మంది ఆఫీసర్లు శిక్షణ పొందారనీ, వీరిలో 12 మంది మహిళలు ఉన్నారనీ అన్నారు. శిక్షణ పొందిన 11 మంది విదేశీ ఆఫీసర్లలో ఆరుగురు రాయల్ భూటాన్ పోలీస్ ఆఫీసర్లు, ఐదుగురు నేపాల్ పోలీస్ ఆఫీసర్లూ ఉన్నారని, ఆయన తెలిపారు. వీరిలో తెలంగాణ కేడర్ కు ముగ్గురు ప్రొబేషనర్లు ఎంపికయ్యారు. తెలంగాణ కేడర్ కు చెందిన శ్రీ గౌష్ ఆలమ్ కు ఉత్తమ ప్రొబేషనరుగా ఎంపికయ్యారని ఆయన తెలిపారు. మహిళలలో ఉత్తమ ప్రొబేషనరుగా రాజస్థాన్ కేడర్ కు చెందిన రిచా తోమర్ ఎంపికయ్యారు. ఉత్తమ ఆల్రౌండ్ ప్రొబేషనరుగా ఎంపికైన శ్రీ గౌష్ ఆలమ్ ప్రధాన మంత్రి బేటన్, హోం మంత్రి రివాల్వర్ అందుకొంటారు.
ప్రొబేషనర్లు ఎక్కువ శాతం సామాన్య కుటుంబాలకు చెందినవారనీ, ఎన్నో సవాళ్ళను ఎదుర్కొంటూ వారు ఐపిఎస్ ఆఫీసర్లుగా కఠోర శిక్షణ పూర్తి చేసుకొన్నారనీ, శ్రీ అభయ్ తెలిపారు. శిక్షణ లో 42 వారాల బేసిక్ ట్రైనింగ్, కేడర్ కు చెందిన జిల్లాలలో శిక్షణ తర్వాత అకాడెమీలో 13 వారాల శిక్షణ పొందారని, శ్రీ అభయ్ తెలిపారు.
ప్రధాన మంత్రి కార్యాలయం
ప్రధానమంత్రికి ‘ఆర్డర్ ఆఫ్ నైల్’ పురస్కార ప్రదానం
ప్రధానమంత్రి శ్రీ నరేంద్ర మోదీ ఇవాళ ఈజిప్టు అత్యున్నత పౌర పురస్కారం ‘ఆర్డర్ ఆఫ్ నైల్’ అందుకున్నారు. ఈ మేరకు కైరో నగరంలోని అరబ్ గణతంత్ర ఈజిప్ట్ అధ్యక్ష భవనంలో నిర్వహించిన ప్రత్యేక కార్యక్రమంలో దేశాధ్యక్షుడు మాననీయ అబ్దెల్ ఫతా ఎల్-సిసి ఈ పురస్కారాన్ని ఆయనకు ప్రదానం చేశారు.
తనను ఈ పురస్కారంతో గౌరవించడంపై భారత ప్రజానీకం తరఫున అధ్యక్షుడు సిసికి ప్రధానమంత్రి ధన్యవాదాలు తెలిపారు. కాగా, ప్రధాని మోదీ ఈ పురస్కారాన్ని అందుకున్న తొలి భారతీయుడు కావడం విశేషం.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
జనవరి 15 నుంచి మొబైల్కు కాల్ చేయాలంటే నంబరుకు ముందు సున్నా  జోడించడానికి ఏర్పాట్లు పూర్తి భవిష్యత్ అవసరాల దృష్ట్యా తగినన్ని సంఖ్యా వనరులను సృష్టించడానికి దోహదం
"ల్యాండ్ లైన్, మొబైల్ సేవల కోసం తగినన్ని సంఖ్యలు అందుబాటులో ఉండేలా చూడడం"పై 'ట్రాయ్' చేసిన సిఫారసుల మేరకు, టెలీ కమ్యూనికేషన్స్ విభాగం ఈ క్రింది నిర్ణయాలు తీసుకుంది:
1. జనవరి 15 నుంచి మొబైల్కు కాల్ చేయడానికి సంబంధిత సంఖ్యకు ముందు సున్నా  జోడించాలి
2. ల్యాండ్ లైన్ నుంచి ల్యాండ్ లైన్కు, మొబైల్ నుంచి ల్యాండ్ లైన్కు డయల్ చేసే విధానంలో ఎలాంటి మార్పులు లేవు. 3. ల్యాండ్ లైన్ నుంచి మొబైల్కు సున్నా జోడించకుండా కాల్ చేసినప్పుడు, సున్నా జోడించమనే ప్రకటన వినిపిస్తుంది.
4. ల్యాండ్ లైన్ చందాదారులందరికీ 0 డయలింగ్ సౌకర్యం అందుతుంది.
5. దీనివల్ల దాదాపు 2539 మిలియన్ల సంఖ్యా శ్రేణులు కొత్తగా అందుబాటులోకి వస్తాయని అంచనా. భవిష్యత్ అవసరాల దృష్ట్యా తగినన్ని సంఖ్యా వనరులను సృష్టించడానికి ఇది దోహదం చేస్తుంది.
6. తగినన్ని సంఖ్యా వనరుల కారణంగా కొత్త నంబర్లతో ఎక్కువ సంఖ్యలో మొబైల్ కనెక్షన్లు ఇవ్వడానికి వీలవుతుంది
7. చందాదారుల ఇబ్బందులను తగ్గించడానికి, కొత్త సంఖ్యల సృష్టికి పైన పేర్కొన్న మార్పులు తీసుకొచ్చారు
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 180.19 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 36,168
మొత్తం కేసుల్లో క్రియాశీల కేసులు 0.08%
ప్రస్తుత రికవరీ రేటు 98.72%
గత 24 గంటల్లో 4,377 మంది కోలుకున్నారు. దీంతో, కోలుకున్నవారి మొత్తం సంఖ్య 4,24,41,449 కు పెరిగింది.
గత 24 గంటల్లో 2,503 కొత్త కేసులు నమోదయ్యాయి.
రోజువారీ పాజిటివిటీ రేటు 0.47%
వారపు పాజిటివిటీ రేటు 0.47%
గత 24 గంటల్లో చేసిన 5,32,232 కొవిడ్ పరీక్షలతో కలిపి ఇప్పటివరకు 77.90 కోట్ల పరీక్షలు చేశారు.
సమాచార, ప్రసార మంత్రిత్వ శాఖ
125వ జయంతి వేడుకలకు గుర్తుగా నేతాజీ సుభాస్ చంద్రబోస్ పై చిత్రాలను ప్రసారం చేయనున్న ఫిల్మ్స్ డివిజన్
జనవరి 23,2021 న నేతాజీ సుభాస్ చంద్రబోస్ మరియు అతని జీవితంపై రెండు డాక్యుమెంటరీ చిత్రాలను ప్రదర్శించడం ద్వారా ఫిల్మ్స్ డివిజన్ పరాక్రం దివాస్ను జరుపుకుంటుంది. నేతాజీ సుభాస్ చంద్రబోస్ దేశానికి చేసిన నిస్వార్థ సేవకు గుర్తింపుగా ఆయన పుట్టినరోజు అయిన జనవరి 23 ను భారత ప్రభుత్వం పరాక్రం దివాస్గా ప్రకటించింది.
బ్రిటిష్ పాలకుల నుండి విముక్తి కోసం పొరాడిన గొప్ప నాయకుడి జీవితంపై రూపొందించిన రెండు డాక్యుమెంటరీలు "ది ఫ్లేమ్ బర్న్స్ బ్రైట్"  మరియు "నేతాజీ"  జనవరి 23,2021 న ఫిల్మ్స్ డివిజన్ వెబ్సైట్ మరియు యు ట్యూబ్ ఛానెల్లో రోజంతా ప్రసారం చేయబడతాయి.
దయచేసి https://filmsdivision.org/ని సందర్శించి @ “Documentary of the Week” క్లిక్ చేయండి లేదా చిత్రాలను ఆస్వాదించడానికి https://www.youtube.com/user/FilmsDivisionను సందర్శించండి.
ఆరోగ్య, కుటుంబ సంక్షేమ మంత్రిత్వ శాఖ
మరో కీలక మైలు రాయి దాటిన భారత్ ఒకటిన్నర నెల తరువాత చికిత్సలో ఉన్నవారి సంఖ్య 8 లక్షలలోపు
పాజిటివ్ కేసులలో చికిత్సలో ఉన్నది 10.70%
కోవిడ్ మీద పోరులో భారత్ మరో మైలురాయి దాటింది. దాదాపు నెలన్నర తరువాత దేశంలో ప్రస్తుతం చికిత్సలో ఉన్నవారి సంఖ్య 8 లక్షల లోపుకు పడిపోయింది. చికిత్సలో ఉన్న పాజిటివ్ కేసుల సంఖ్య నేడు 7,95,087 గా నమోదైంది. ఇది ఇప్పటిదాకా నమోదైన మొత్తం పాజిటివ్ కేసులలో 10.70% మాత్రమే. ఆఖరిసారిగా సెప్టెంబర్ 1 న చికిత్సలో ఉన్నవారి సంఖ్య 8 లక్షల లోపు, అంటే, 7,85,996 గా నమోదైంది. ప్రతిరోజూ కోవిడ్ బాధితులు పెద్ద సంఖ్యలో కోలుకుంటూ ఉండటంతో దేశంలో చికిత్స పొందుతున్నవారి సంఖ్య గణనీయంగా తగ్గుతూ వస్తోంది.
భారతదేశంలో కోలుకుంటున్నవారి సంఖ్య కూడా పెద్ద సంఖ్యలో పెరుగుతూ ఉంది. ఇప్పటివరకు దాదాపు 65 లక్షలమంది  పాజిటివ్ కేసులు చికిత్స తరువాత నెగటివ్ గా మారాయి. చికిత్స పొందుతున్నవారికి, కోలుకున్నవారికి మధ్య అంతరం కూడా పెరుగుతూ ఇప్పుడు 57,29,508 కి చేరింది. గడిచిన 24 గంటలలో 70,816 మంది కోలుకొని డిశ్చార్జ్ అయ్యారు. అదే సమయంలో కొత్తగా నమోదైన పాజిటివ్ కేసులు 62,212. జాతీయ స్థాయిలో కోలుకున్నవారి శాతం 87.78% కి చేరింది.
దేశవ్యాప్తంగా పెరిగిన వైద్య సదుపాయాలు, కేంద్రం నిర్దేశించిన ప్రామాణిక చికిత్సావిధానాలను రాష్ట్రాలు, కేంద్రపాలిత ప్రాంతాలు అమలు చేయటం, డాక్టర్లు, పారామెడికల్ సిబ్బంది, ఇతర కోవిడ్ యోధులు అంకిత భావంతో కృషి చేయటం వలన కోలుకుంటున్నవారి సంఖ్య బాగా పెరుగుతూ వస్తోంది. అదే సమయంలో మరణాల సంఖ్య కూడా బాగా తగ్గుతూ వచ్చింది. అంతజాతీయ స్థాయిలో కూడా మరణాల శాతం తక్కువగా ఉన్న దేశంగా భారత్ కు ప్రత్యేక స్థానం లభించింది. ఈరోజు అది 1.52% గా నమోదైంది. వీటన్నిటి ఉమ్మడి ఫలితమే చికిత్సలో ఉన్నవారి సంఖ్య తగ్గుదలకు కారణమైంది.
కొత్తగా కోలుకున్న కేసులలో దాదాపు 78% కేవలం 10 రాష్ట్రాలలోనే కేంద్రీకృతమయ్యాయి. వాటిలో మహారాష్ట అత్యధికంగా 13,000 కు పైగా కేసులు కోలుకున్నట్టు నమోదు చేసుకొని మొదటి స్థానంలో ఉండగా 8,000 కు పైగా కేసులతో కర్నాటక రెండో స్థానంలో ఉంది.
గడిచిన 24 గంటలలో కొత్తగా పాజిటివ్ గా నిర్థారణ జరిగిన కేసులు 62,212 వీటిలో 79% కేసులు 10 రాష్ట్రాలు, కేంద్రపాలిత ప్రాంతాలలోనే నమోదయ్యాయి. ఇప్పటికీ మహారాష్ట్రలోనే అత్యధికంగా కేసులు వస్తున్నాయి. 11,000 కు పైహా మహారాష్ట్రలో నమోదు కాగా, కర్నాటక , కేరళ రాష్టాల్లో ఏడేసి వేలకు పైగా కేసులు వచ్చాయి.
గడిచిన 24 గంటలలో 837 మంది మరణించారు. వీళ్లలో దాదాపు 82% మంది 10 రాష్ట్రాలకు చెందినవారే. మహరాష్ట్రలో అత్యధికంగా ఒకే రోజు 306 మరణాలు నమోదయ్యాయి.
ఈ అంతర్జాతీయ సంక్షోభాన్ని ఎదుర్కోవటంలో రాష్ట్రాలు, కేంద్ర పాలిత ప్రాంతాలకు కేంద్రం అండగా నిలిచి సాయం అందిస్తూనే ఉంది. కేంద్ర ఆరోగ్య, కుటుంబ సంక్షేమ మంత్రిత్వశాఖ ఉన్నత స్థాయి కేంద్ర బృందాలను కేరళ, కర్నాటక, రాజస్థాన్, చత్తీస్ గఢ్, పశ్చిమ బెంగాల్ రాష్ట్రాలకు పంపింది. ఈ రాష్ట్రాలలో పాజిటివ్ కేసుల సంఖ్య బాగా పెరుగుతున్నట్టు తేలటమే ఇందుకు కారణం.
వ్యాధి నియంత్రణ విధానాన్ని పటిష్టంగా అమలు చేయటం, నిఘా, నిర్థారణ పరీక్షలు, ఇన్ఫెక్షన్ నిరోధం, నియంత్రణ చర్యలు, పాజిటివ్ కేసులకు సమర్థవంతమైన చికిత్సావిధానం అమలు జరిగేలా ఈ బృందాలు ఆయా రాష్ట ప్రభుత్వాలకు సాయం చేస్తాయి. సకాలంలో వ్యాధి నిర్థారణ, ఆ తరువాత తీసుకోవాల్సిన చర్యల గురించి కూడా కేంద్ర బృందాలు మార్గదర్శనం చేస్తాయి.
ప్రధాన మంత్రి కార్యాలయం
పారాలింపిక్స్ ఆటల లో హై జంప్ లో రజత పతకం గెలిచినందుకు శ్రీ ప్రవీణ్ కుమార్ కు అభినందనలు తెలిపిన ప్రధాన మంత్రి
టోక్యో లో జరుగుతున్న పారాలింపిక్స్ ఆటల లో హై జంప్ లో రజత పతకం గెలిచినందుకు శ్రీ ప్రవీణ్ కుమార్ కు ప్రధాన మంత్రి శ్రీ నరేంద్ర మోదీ అభినందనలు తెలిపారు
‘‘శ్రీ ప్రవీణ్ కుమార్ #Paralympics లో రజత పతకం గెలిచినందుకు కు గర్వంగా ఉంది. ఆయన కఠోర శ్రమ తో పాటు సాటి లేనటువంటి సమర్పణ భావానికి దక్కిన ఫలితమే ఈ పతకం. ఆయన కు అభినందన లు. ఆయన భావి ప్రయాసలలోనూ రాణించాలి అని ఆకాంక్షిస్తున్నాను. #Praise4Para’’ అని ప్రధాన మంత్రి ఒక ట్వీట్ లో పేర్కొన్నారు.
ఆర్థిక మంత్రిత్వ శాఖ
సాధారణ నెలవారీ రాష్ట్రాల వాటా - డెవల్యూషన్ రూ.58,332.86 కోట్లకు గాను రూ. 1,16,665.75 కోట్లు
రాష్ట్ర ప్రభుత్వాలకు రెండు విడతల పన్ను వాటా విడుదల చేసిన కేంద్ర ప్రభుత్వం
కేంద్ర ప్రభుత్వం రాష్ట్ర ప్రభుత్వాలకు రెండు విడతల పన్ను వాటాను ఆగస్ట్ 10న విడుదల చేసింది. సాధారణ నెలవారీ డెవల్యూషన్ రూ.58,332.86 కోట్లకు గాను రూ. 1,16,665.75 కోట్లు విడుదల చేసింది. ఇది రాష్ట్రాలు తమ మూలధనం, అభివృద్ధి వ్యయాలను వేగవంతం చేయడానికి రాష్ట్రాలను మరింత బలోపేతం చేయడానికి కేంద్ర ప్రభుత్వ నిబద్ధతకు ఇది నిదర్శనం. 2022 ఆగస్టుకు రాష్ట్రాల వారీగా విడుదలైన మొత్తాలు ఇలా ఉన్నాయి.
|
|
వ. సంఖ్య
|
|
రాష్ట్రం
|
|
మొత్తం 
|
|
1
|
|
ఆంధ్రప్రదేశ్
|
|
4,721.44
|
|
2
|
|
అరుణాచల్ ప్రదేశ్
|
|
2,049.82
|
|
3
|
|
అస్సాం
|
|
3,649.30
|
|
4
|
|
బీహార్
|
|
11,734.22
|
|
5
|
|
ఛత్తీస్గఢ్
|
|
3,974.82
|
|
6
|
|
గోవా
|
|
450.32
|
|
7
|
|
గుజరాత్
|
|
4,057.64
|
|
8
|
|
హర్యానా
|
|
1,275.14
|
|
9
|
|
హిమాచల్ ప్రదేశ్
|
|
968.32
|
|
10
|
|
ఝార్ఖండ్
|
|
3,858.12
|
|
11
|
|
కర్ణాటక
|
|
4,254.82
|
|
12
|
|
కేరళ
|
|
2,245.84
|
|
13
|
|
మధ్యప్రదేశ్
|
|
9,158.24
|
|
14
|
|
మహారాష్ట్ర
|
|
7,369.76
|
|
15
|
|
మణిపూర్
|
|
835.34
|
|
16
|
|
మేఘాలయ
|
|
894.84
|
|
17
|
|
మిజోరాం
|
|
583.34
|
|
18
|
|
నాగాలాండ్
|
|
663.82
|
|
19
|
|
ఒడిశా
|
|
5,282.62
|
|
20
|
|
పంజాబ్
|
|
2,108.16
|
|
21
|
|
రాజస్థాన్
|
|
7,030.28
|
|
22
|
|
సిక్కిం
|
|
452.68
|
|
23
|
|
తమిళనాడు
|
|
4,758.78
|
|
24
|
|
తెలంగాణ
|
|
2,452.32
|
|
25
|
|
త్రిపుర
|
|
826
|
|
26
|
|
ఉత్తరప్రదేశ్
|
|
20,928.62
|
|
27
|
|
ఉత్తరాఖండ్
|
|
1,304.36
|
|
28
|
|
పశ్చిమ బెంగాల్
|
|
8,776.76
|
|
|
|
మొత్తం
|
|
1,16,665.72
మైనారిటీ వ్యవహారాల మంత్రిత్వ శాఖ
అంతర్జాతీయ యోగా దినోత్సవం ఆగ్రాలో నక్వీ యోగసాధన!
ప్రపంచానికి భారతదేశపు ఆరోగ్య కానుకే యోగా అని వ్యాఖ్య
అంతర్జాతీయ యోగా దినోత్సవం సందర్భంగా కేంద్ర మైనారిటీ వ్యవహారాల మంత్రి ముఖ్తార్ అబ్బాస్ నక్వీ ఈ రోజు ఉత్తరప్రదేశ్ రాష్ట్రం, అగ్రాలోని చారిత్రాత్మక ఫతేపూర్ సిక్రీలో ఉన్న పంచమహల్లో యోగాసనాలు వేశారు. వివిధ సామాజిక వర్గాలకు చెందిన ప్రజలు పెద్దసంఖ్యలో ఈ కార్యక్రమంలో కేంద్రమంత్రితో కలసి పాల్గొన్నారు.
ఫతేపూర్ సిక్రీ లోక్సభ సభ్యుడు రాజ్కుమార్ ఛహర్, ఎమ్మెల్యే బాబూలాల్ చౌధరీ, ఉత్తరప్రదేశ్ మైనారిటీ కమిషన్ చైర్మన్ అష్ఫఖ్ సయీఫీ, మరికొందరు ప్రజాప్రతినిధులు, వివిధ రంగాల ప్రముఖులు కూడా హాజరయ్యారు.
ఈ సందర్భంగా కేంద్రమంత్రి నక్వీ మాట్లాడుతూ, యోగా అనేది ప్రపంచవ్యాప్తంగా ఆరోగ్యానికి, సామరస్యానికి, ఆనందమయ జీవనం లక్ష్యంగా “భారతదేశం అందించిన పరిపూర్ణ కానుక” వంటిదని అన్నారు. మంచి ఆరోగ్యానికి యోగా సువర్ణ అవకాశమని,.. మంచి ఆరోగ్యం మనకు సిసలైన సంపద వంటిందని అన్నారు.
అనేక సంవత్సరాలుగా తాను యోగసాధన చేస్తున్నానని నక్వీ చెప్పారు. యోగా అనేది కేవలం శారీరక విన్యాసం మాత్రమే కాదని, చక్కని “ఆరోగ్య విజ్ఞానమ”ని ఆయన పేర్కొన్నారు. మన శరీరానికేకాక మనసస్సుకు కూడా యోగా శక్తిని అందిస్తుందని, జీవన విధానంలో సమతుల్యను పాటించేందుకు యోగసాధన దోహదపడుతుందని అన్నారు.
ప్రపంచమంతా నేడు ఎంతో ఆనందోత్సాహాలతో “అంతర్జాతీయ యోగా దినోత్సవం” జరుపుకుంటోందని, భారతదేశ ప్రతిష్ట ప్రపంచస్థాయికి పెరుగుతోన్న విషయాన్ని ఇది ప్రతిఫలింపజేస్తోందని కేంద్రమంత్రి నక్వీ అన్నారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్తంగా నిర్వహిస్తున్న జాతీయ కోవిడ్ -19 వాక్సినేషన్ కార్యక్రమంలో భాగంగా 67.09 కోట్ల వాక్సిన్ డోస్లు వేయడం జరిగింది.
(గత 24 గంటలలో 45,352 కోవిడ్ కొత్త కేసులు నమోదయ్యాయి.
క్రియాశీల కేసులు మొత్తం కేసులలో 1.22 శాతం
ఇండియా లో క్రియాశీల కేస్లోడ్ 3,99,778 గా ఉంది.
దేశంలో రికవరీ రేటు ప్రస్తుతం 97.45 శాతంగా ఉంది.
గత 24 గంటలలో 34,791 మంది కోవిడ్ నుంచి కోలుకున్నారు. మొత్తం కోవిడ్ నుంచి కోలుకున్న వారి సంఖ్య 3,20,63,616.
వారపు పాజిటివిటి రేటు 2.66 శాతం. గత 70 రోజులలో ఇది 3 శాతం కంటే తక్కువ
రోజువారి పాజిటివిటి రేటు 2.72 శాతంగా ఉంది.
ఇప్పటివరకు మొత్తం 52.65 కోట్ల కోవిడ్ నిర్ధారణ పరీక్షలు నిర్వహించడం జరిగింది.
ప్రధాన మంత్రి కార్యాలయం
జి-7 శిఖర సమ్మేళనం సందర్భం లో అర్జెంటీనా అధ్యక్షుని తోసమావేశమైన ప్రధాన మంత్రి
జి-7 శిఖర సమ్మేళనం సందర్భం లో 2022 జూన్ 26వ తేదీ న అర్జెంటీనా అధ్యక్షుడు శ్రీ అల్ బర్టో ఫర్నాండీజ్ తో ప్రధాన మంత్రి శ్రీ నరేంద్ర మోదీ సమావేశమయ్యారు.
నేతల మధ్య జరిగిన ఒకటో ద్వైపాక్షిక సమావేశం ఇది. ఇరువురు పాలనాధినేత లు 2019 లో ఏర్పాటు చేసుకొన్న ద్వైపాక్షిక వ్యూహాత్మక భాగస్వామ్యాన్ని అమలుపరచడం లో పురోగతి ని సమీక్షించారు. వ్యాపారం మరియు పెట్టుబడి, అభివృద్ధి చెందుతున్న దేశాల మధ్య సహకారం  మరీ ముఖ్యం గా ఔషధనిర్మాణ రంగం లో సహకారం, జలవాయు సంబంధి కార్యాచరణ, నవీకరణయోగ్య శక్తి, న్యూక్లియర్ మెడిసిన్, బ్యాటరీతో నడిచే వాహనాలు, రక్షణ రంగం లో సహకారం, వ్యవసాయం మరియు ఆహార భద్రత, సాంప్రదాయిక ఔషధాలు, సాంస్కృతిక రంగ సహకారంలతో పాటు అంతర్జాతీయ సంస్థల లో సమన్వయం సహా వివిధ అంశాలపై చర్చ లు జరిగాయి. ఈ రంగాలన్నిటి లో పరస్పర సంబంధాలను పెంపొందింపచేసుకోవాలి అని ఇరు పక్షాలు సమ్మతి ని వ్యక్తం చేశాయి.(
వాణిజ్యం, పరిశ్రమల మంత్రిత్వ శాఖ
11 ఏప్రిల్ 2023న ‘ఇండియా-ఫ్రాన్స్ బిజినెస్ సమ్మిట్’ నిర్వహణ
- భారతదేశం-ఫ్రాన్స్ మేటి స్నేహపు 25 సంవత్సరాల జ్ఞాపకార్థం ఈ సదస్సు ఏర్పాటు
భారతదేశం-ఫ్రాన్స్ స్నేహపు 25 సంవత్సరాల జ్ఞాపకార్థం 11 ఏప్రిల్ 2023న ‘ఇండియా-ఫ్రాన్స్ బిజినెస్ సమ్మిట్’ నిర్వహించనున్నారు. కేంద్ర వాణిజ్యం & పరిశ్రమలు, వినియోగదారుల వ్యవహారాలు, ఆహారం & ప్రజాపంపిణీ మరియు జౌళి శాఖ మంత్రి శ్రీ పీయూష్ గోయల్తో పాటు ఫ్రాన్స్ దేశం తరఫున ఆ దేశ విదేశీ వాణిజ్యం శాఖ, పెట్టుబడుల ఆకర్షణ శాఖ ఫ్రెంచ్ జాతీయుల ప్రతినిధి విభాగం మంత్రి శ్రీ ఒలివర్ బెచ్ట్ ఈ కార్యక్రమంలో సహ-అధ్యక్షులుగా వ్యవహరిస్తారు. హరిత భవిష్యత్తును నిర్మించడం, అభివృద్ధి చెందుతున్న సాంకేతికతలు, రక్షణ సహకారం మరియు ఇండో-పసిఫిక్ ప్రాంతాలలో సహకారంతో సహా వివిధ అంశాలపై సదస్సు దృష్టి సారిస్తుంది. మంత్రి శ్రీ పీయూష్ గోయల్ వివిధ రంగాలకు చెందిన ఫ్రెంచ్ వ్యాపార ప్రముఖులతో కూడా సమావేశం కానున్నారు మరియు CEO ల రౌండ్ టేబుల్కు హాజరవుతారు. మంత్రి 2023 ఏప్రిల్ 11 నుండి 13 వరకు ఫ్రాన్స్, ఇటలీ దేశాలలో అధికారిక పర్యటన చేయనున్నారు. ఈ పర్యటనలో మంత్రితో పాటు భారతీయ అగ్రశ్రేణి సీఈఓల బృందం కూడా పాల్గొననున్నది. ఫ్రాన్స్ మంత్రి శ్రీ ఒలివర్ బెచ్ట్తో పాటు మంత్రి భారతదేశ సాంస్కృతిక వారసత్వం మరియు మృదు శక్తిని ప్రదర్శించే కార్యక్రమంలో పాల్గొంటారు. ఫ్రెంచ్ ప్రభుత్వం నుండి 600+ మంది ప్రముఖులు, ఫ్రాన్స్లోని భారతీయ వ్యాపార ప్రవాసులు మరియు ఫ్రెంచ్ వ్యాపార సంఘం సభ్యులు పాల్గొంటారని భావిస్తున్నారు. మంత్రి పారిస్లోని భారతీయ కమ్యూనిటీ సభ్యులతో కూడా సమావేశం కానున్నారు. పర్యటనలో భాగంగా మంత్రి ఆ తరువాత ఇటలీలోని రోమ్ నగరానికివెళతారు, అక్కడ ఫ్రాన్స్ ఉప ప్రధాన మంత్రి ఆంటోనియో తజానీ మరియు విదేశాంగ వ్యవహారాల మంత్రి & అంతర్జాతీయ సహకార మంత్రి, ప్రభుత్వం మరియు పరిశ్రమల ప్రముఖుల నెట్వర్కింగ్ బృందంతో విందులో పాల్గొన్నారు. మంత్రి ద్వైపాక్షిక సమావేశాల కోసం టాప్ ఇటాలియన్ కంపెనీల సీఈఓలను కలవనున్నారు, ఆ తర్వాత సీఈఓల సంభాషణ బిజినెస్ సెషన్లో 35 మంది సీఈఓలు పాల్గొనే అవకాశం ఉంది. ఆ తర్వాత మంత్రి మేడిన్ ఇటలీ మరియు ఎంటర్ప్రైజెస్ శాఖ మంత్రి అడాల్ఫో ఉర్సో భారతీయ CEOలతో కూడా సంభాషిస్తారు. ఈ పర్యటన ఐరోపా ప్రాంతంలో భారతదేశం యొక్క కీలక వ్యాపార భాగస్వాములతో ద్వైపాక్షిక సంబంధాలకు మరింత ఊపునిస్తుందని భావిస్తున్నారు.
ఉప రాష్ట్రపతి సచివాలయం
పవిత్ర ఇద్-ఉల్-జుహా సందర్భంగా దేశ ప్రజలకు ఉపరాష్ట్రపతి శుభాకాంక్షలు
పవిత్రమైన ఇద్-ఉల్-జుహా సందర్భంగా భారత ఉపరాష్ట్రపతి శ్రీ ఎం.వెంకయ్య నాయుడు దేశ ప్రజలకు శుభాకాంక్షలు తెలిపారు.
సందేశం యొక్క పూర్తి వచనం ఈ క్రింది విధంగా ఉంది -
“పవిత్రమైన ఇద్-ఉల్-జుహా సందర్భంగా దేశ ప్రజలకు నా హృదయపూర్వక శుభాకాంక్షలు. ఇద్-ఉల్-జుహా అనేది భగవంతుని పట్ల అచంచలమైన భక్తి మరియు సర్వశక్తిమంతుడు తన సృష్టి పట్ల ఉన్న అనంతమైన కరుణ మరియు ప్రేమ యొక్క వేడుక. ఈ పండుగ తాదాత్మ్యాన్ని పెంపొందించడానికి, త్యాగం సాధన చేయడానికి శాంతి మరియు సార్వత్రిక సోదరభావాన్ని ప్రోత్సహించడానికి ప్రేరేపిస్తుంది. కోవిడ్-19 మహమ్మారి వ్యాప్తికి వ్యతిరేకంగా భారతదేశం మరియు ప్రపంచం నిరంతరాయంగా పోరాడుతూనే ఉన్నందున, మన సాంప్రదాయ ఉత్సవాలన్నింటినీ గొప్ప శోభతో జరుపుకునే అన్ని సాంప్రదాయ ఉత్సవాలను ఇంట్లో మరింత నియంత్రణలో జరుపుకోవలసి వచ్చింది. ఈ పరిస్థితులలో, మేము నిరాడంబరంగా వేడుక జరుపుకుంటూ సంతృప్తి చెందాలి మరియు ఈ వేడుకల సందర్భంగా మాస్క్లు ధరించడం, శారీరక దూరం మరియు వ్యక్తిగత పరిశుభ్రత పాటించడం వంటి భద్రతా ప్రోటోకాల్లకు కట్టుబడి ఉండాలి. ఈ ఇద్-ఉల్-జుహా మన జీవితాలలో, దేశంలో మరియు ప్రపంచంలో శాంతి, సామరస్యాన్ని మరియు శ్రేయస్సును తెస్తుంది.”
(Visitor Counter : 95
హోం మంత్రిత్వ శాఖ
బ్రిక్స్ కూటమి మాదక ద్రవ్యాల వ్యతిరేక కార్యాచరణ బృందం 4వ సమావేశం
డార్క్ నెట్ తదితర అధునాతన సాంకేతిక పరిజ్ఞాన్ని మత్తు మందుల అక్రమ రవాణాకు వినియోగించడంపై భేటీ దృష్టి
మత్తు మందుల వ్యతిరేక చట్టాలకు కట్టుబడి ఉండాలన్న సభ్యదేశాల అంకిత భావాన్ని పునరుద్ధాటిస్తూ తీర్మానం
ఆమోదం
మాదక ద్రవ్యాలకు,, మత్తు మందులకు వ్యతిరేకంగా ఏర్పడిన కార్యాచరణ బృందం 4వ సమావేశం ఈ వారం జరిగింది బ్రెజిల్, రష్యా, చైనా, దక్షిణాఫ్రికా, భారత్. లకు ఈ బృందంలో సభ్యత్వం ఉంది. సమావేశంలో పాల్గొన్న భారత ప్రతినిధి బృందానికి మాదకద్రవ్యాల నియంత్రణ మండలి డైరెక్టర్ జనరల్ రాకేశ్ ఆస్తానా నాయకత్వం వహించారు. మండలి డిప్యూటీ డైరక్టర్ జనరల్ బి. రాధిక, మరో డిప్యూటీ డైరెక్టర్ జనరల్ కె.పి.ఎస్. మల్హోత్రా, మాస్కోలో భారత రాయబార కార్యాలయం వాణిజ్య విభాగం ఫస్ట్ సెక్రెటరీ వృందాబా గోహిల్, విదేశాంగ వ్యవహారాల మంత్రిత్వ శాఖ అండర్ సెక్రెటరీ డాక్టర్ వైభవ్ తాండాలే,..భారత ప్రతినిధి బృందంలో ఉన్నారు. రష్యా అధ్యక్షతలో జరిగిన ఈ సమావేశాన్ని వీడియో కాన్ఫరెన్స్ ద్వారా 2020వ సంవత్సరం ఆగస్టు 12వ తేదీన నిర్వహించారు.
బ్రిక్స్ కూటమి సభ్య దేశాల్లో మాదకద్రవ్యాల అక్రమ రవాణా పరిస్థితిపై, అంతర్జాతీయ, ప్రాంతీయ ధోరణులపై, ఈ సమావేశంలో ఫలవంతమైన చర్చలు జరిగాయి. మెదడుపై, ప్రవర్తనపై తీవ్ర ప్రభావం చూపే మత్తు మందులు, మాదక ద్రవ్యాల అక్రమ రవాణాను ప్రభావితం చేసే పలు అంశాలపై కూడా ఈ భేటీలో చర్చ జరిగింది. సభ్యదేశాల ప్రతినిధులు పరస్పరం అభిప్రాయాలను తెలుసుకున్నారు. మాదక ద్రవ్యాల అక్రమ రవాణాను అరికట్టే అంశాలపై అంశాలపై సభ్యదేశాలు ఎప్పటికప్పుడు పరస్పరం సమాచారం అందజేసుకోవాలని, సముద్ర మార్గాల ద్వారా జరిగే అక్రమ రవాణాను కట్టడి చేయడానికి తగిన చర్యలు తీసుకోవాలని సభ్యదేశాలు అంగీకారానికి వచ్చాయి. మాదక ద్రవ్యాలు, మత్తు మందుల అక్రమ రవాణాకోసం డార్క్ నెట్ తదితర అధునాతన సాంకేతిక పరిజ్ఞానం దుర్వినియోగమవుతున్న అంశంపై సమావేశం దృష్టిని కేంద్రీకరించింది. చర్చించిన అంశాలన్నింటితో ఒక ఉమ్మడి తీర్మానాన్ని, ఉమ్మడి ప్రకటనను సమావేశం ఆమోదించింది.
బ్రెజిల్, రష్యా, భారత్, చైనా, దక్షిణాఫ్రికాలతో బ్రిక్స్ కూటమి ఏర్పడింది. ప్రపంచ ఆర్థికాభివృద్ధిలో ఈ బ్రిక్స్ కూటమి సభ్యదేశాల పాత్ర క్రమంగా పెరుగుతూ వస్తోంది. ప్రపంచ ఆర్థిక వ్యవస్థలో బ్రిక్స్ కూటమి ఒక చోధక శక్తిగా ఎదిగింది. బ్రిక్స్ సభ్యదేశాల ఆర్థిక పరిస్థితి బలోపేతం కావడం, సభ్యదేశాల ప్రకృతి వనరులు అంతర్జాతీయంగా ప్రభావం చూపడం ఇందుకు కారణం. మాదదక ద్రవ్యాలు, మత్తు మందుల అక్రమ రవాణా నియంత్రణపై సభ్యదేశాలన్నీ సహకారంతో ముందుకు సాగడం ఈ కూటమి ప్రత్యేకతగా నిలుస్తోంది.